Restaurante se bloed kook | Netwerk24
Restaurante se bloed kook
Die Moorreesburger, ’n restau­rant, bakkery, brouery en opleiding­sentrum in Hoofstraat (Moorreesburg), het Woensdag (22 Julie) hande gevat in solidariteit met die landwye stille betoging teen die huidige Covid-19-regulasies en om die aandag op die bedryf se benarde posisie te vestig. Ingevolge die regulasies is die verbod op alkohol heringestel en mag restaurante dus ook nie drank verkoop of aan kliënte voorsit nie. Die nuwe aandklokreël, wat geld van 21:00 tot 04:00, noop baie restaurante om ook hul aandete-slot te verkort sodat daar genoeg tyd is om op te ruim en personeel voor 21:00 by die huis te kry, wat ’n verdere negatiewe impak op restaurante het. Met restaurante wat eers in vlak 4 van inperking met aflewerings kon begin en in vlak 3 met wegneemetes en later aansitetes moes talle restaurante al poste of skoftes verminder of selfs hul deure sluit. Gazette het verlede week berig die Moorreesburger het self ’n harde knou weg. Hul bakkeryprogram van agt weke is ná ’n week gestaak met geen verdere inkom­ste vir die program nie. Baie bier van die brouery gaan verlore weens die raklewe en by die bakkery is die verskaf­fing van produkte aan ander restaurante gestaak en was daar geen inkomste tot einde April nie. Hoewel die restau